கேள்வி: பொன்னியின் செல்வன் 2 - கதை பற்றி நீங்கள் என்ன அறிந்துள்ளீர்கள்?
பதில்: இளம் நந்தினி (கதைமாந்தர்) மற்றும் ஆதித்த கரிகாலன் (கதைமாந்தர்) ஆகியோருக்கு இடையில் வளரும் காதலை இளவரசி குந்தவை (கதைமாந்தர்), செம்பியன் மாதேவி (கதைமாந்தர்) ஆகியோரால் விரும்பப்படவில்லை. ஏனெனில் அநாதையான நந்தினியை அரச குடும்பத்தில் ஏற்க முடியாது என்பதால் அவள் அவர்களால் நிராகரிக்கப்படுகிறாள். நந்தினி பின்னர் பாண்டிய மன்னனான வீரபாண்டியன் (கதைமாந்தர்) ஆதரிக்கபடுவதாக கூறப்படுகிறது. தற்போது, முதலாம் இராஜராஜன் என்றழைக்கப்படும் ''பொன்னியின் செல்வன்'' மரணமடைந்ததாக வெளிவரும் செய்தி பேரரசை நிலைகுலையச் செய்கிறது. பார்த்திபேந்திர பல்லவன் (கதைமாந்தர்) நந்தினியை கடற்கரையில் சந்திக்கிறான். மேலும் பேரரசின் எதிர்காலத்திற்காக ஆதித்த கரிகாலனை கடம்பூர் மாளிகைக்கு அழைத்துவருமாறு அவனை நந்தினி தவறாக வழிநடத்துகிறாள். பாண்டிய ஆபத்துதவிகளான ரவிதாசன் (கதைமாந்தர்) மற்ற உறுப்பினர்களும் பொன்னியின் செல்வன் இறந்துவிட்டார் என்பதை உறுதிப்படுத்த விரும்புகின்றனர். வந்தியத் தேவன் (கதைமாந்தர்) பூங்குழலி (கதைமாந்தர்)யும் உயிர் பிழைத்து கடுமையாக நோய்வாய்ப்பட்ட நிலையில் உள்ள பொன்னியின் செல்வனுடன் உள்ளனர். கடலில் மூழ்கியதில் இருந்து 'மந்தாகினி (கதைமாந்தர்)''யால் பொன்னியின் செல்வன் காப்பாற்றப்பட்டதை நினைவு கூர்கின்றனர். அவர்கள் திருமலையப்பன் (கதைமாந்தர்) மற்றும் சேந்தன் அமுதன் (கதைமாந்தர்) ஆகியோரை சந்திக்கும் வாய்ப்பு ஏற்படுகிறது. பொன்னியின் செல்வனுக்கு நாகப்பட்டினம் உள்ள பௌத்தம் துறவிகளிடம் சிகிச்சைக்கு அழைத்துச் செல்ல ஆழ்வார்க்கடியான் பரிந்துரைக்கிறார். ரவிதாசனும் அவனது சக ஆபத்துதவிகளும் நெருங்கி வருவதை அவர்கள் கவனிக்கிறார்கள். எனவே, வந்தியத்தேவன் அவர்களை திசைதிருப்பி அழைத்துச் சென்று பொன்னியின் செல்வனைக் காப்பாற்றுகிறான். இதற்கிடையில், மதுராந்தகத் தேவர் (கதைமாந்தர்) தன்னை அரியணைக்கு வாரிசாகப் பிரகடனப்படுத்திக் கொள்கிறான். மேலும் அவன் காளாமுகம் சிவனடியார்களின் ஆதரவைப் பெறுகிறான். மேலும் கொத்திகா, இராஷ்டிரகூடர் மன்னருடன் நட்பு கொள்கிறான். முன்பு நடந்த ஒரு போரில் ஆதித்த கரிகாலனால் தோற்கடிக்கப்பட்டதற்குப் பழிவாங்கும் விதமாக இராட்டிரகூட மன்னன் மதுராந்தகனுடன் கூட்டு சேரவும், தன் மகளை அவனுக்கு திருமணம் செய்து கொடுத்து உறவை பலப்படுத்திக்கொள்ளவும் முடிவெடுக்கிறான். நந்தினியும், ரவிதாசனும் அடக்கிய சதிகார்கள் ஒரே நேரத்தில் ஆதித்த கரிகாலன், சுந்தர சோழர் (கதைமாந்தர்), பொன்னியின் செல்வன் ஆகியோரைக் கொல்ல சதி செய்கிறனர். மேலும் ஆதித்த கரிகாலனை கடம்பூரில் கொல்ல திட்டமிட்டுள்ளதாக நந்தினி அவர்களிடம் கூறுகிறாள். அங்கு ரவிதாசன் குழுவினரிடம் பிடிபட்ட வந்தியத்தேவன், சுயநினைவில்லாமல் இருப்பது போல் நடித்து, அவர்கள் பேசிக்கொள்வதைக் கேட்கிறான். பின்னர் அவனிடம் வரும் நந்தினியிடம் ஊமை ராணியைப் பார்த்ததாக தெரிவிக்கிறான். அவர் நந்தினியைப் போலவே இருந்ததையும் கூறுகிறான். பதிலுக்கு, நந்தினி வந்தியத்தேவனை மரணத்திலிருந்து விடுவிக்கிறாள். நம்பி மாறுவேடமிட்டு வந்து வந்தியத்தேவனைச் சந்திக்கிறார். வந்தியத் தேவன் குந்தவையைச் சந்திக்க விரைந்து சென்று பொன்னியின் செல்வன் உயிருடன் இருப்பதை அவளுக்குத் தெரிவிக்கிறான். அவள் அவன் மீது தனக்குள்ள ஈர்ப்பை வெளிப்படுத்துகிறாள். இதற்கிடையில் பொன்னியின் செல்வன் உயிருடன் இருப்பதை ஆழ்வார்கடியான் ஆதித்த கரிகாலனிடம் தெரிவிக்கிறார். குந்தவை, ஆதித்த கரிகாலன் ஆகிய இருவரும் பொன்னியின் செல்வன் குணமடைந்து தங்கியுள்ள நாகை பௌத்தவிகாரைக்கு விரைகின்றனர். ஆதித்த கரிகாலனை கடம்பூரில் வைத்து படுகொலை செய்ய நந்தினி திட்டமிட்டுள்ளாள் என்று வந்தியத்தேவன் அவனிடம் தெரிவிக்கிறான். மேலும் அங்கு செல்லவிருக்கும் முடிவை கைவிடும்படி அவனிடம் கோரிக்கை விடுக்கிறான். ஆனால் அவனது வேண்டுகோளை நிராகரித்துவிட்டு வந்தியத்தேவனுக்கு தன்னைப் பின் தொடர வேண்டாம் என்று கட்டளையிடுகிறான். பொன்னியின் செல்வன் குந்தவையிடம் தன்னை கடலில் இருந்து மீட்ட ஊமை ராணி நந்தினியை ஒத்திருப்பதாக கூறுகிறான். நந்தினியை முதன்முதலாகப் பார்த்த தன் தந்தை அதிர்ச்சி அடைந்ததை நினைத்து, ஊமை ராணி யார் என்பது அவருக்குத் தெரியுமோ என்று குந்தவை சந்தேகிக்கிறாள். அவள் தஞ்சாவூருக்கு பயணம் செய்து, சுந்தர சோழரை எதிர்கொண்டு ஊமை ராணி குறித்து அவரிடம் கேள்விகள் கேட்கிறாள். அவர் இளைஞனாக இருந்தபோது ஒரு சமயம் பாண்டியர்களால் துரத்தப்பட்டபோது இலங்கைப் பகுதியில் இருந்த ஒரு தீவில் மந்தாகினியை (ஊமை ராணி) சந்தித்ததையும் அவளுடன் உறவில் சில நாட்கள் இருந்ததையும் அவளிடம் கூறுகிறார். சோழர்களின் கப்பல் வந்து அவரை மீட்க வந்த நிலையில் மந்தாகினியை திரும்பவந்து அழைத்துச் செல்வதாக கூறிவிட்டு நாடு வந்து சேர்ந்ததையும் குறிப்பிடுகிறார். தான் இராச்சியத்திற்குத் திரும்பி வந்த பிறகு வானமா தேவி (கதைமாந்தர்) மணக்கும் சூழல் ஏற்படுகிறது. அதன் பிறகு அவர் அவளைத் திரும்பப் அழைத்துவர முயன்றார், ஆனால் அவள் நீரில் மூழ்கி இறந்துவிட்டதாக செய்தி கிடைத்தது என்று சுந்தர சோழர் குறிப்பிடுகிறார். நந்தினி தன் ஒன்றுவிட்ட சகோதரியாக இருக்கலாம் என்று குந்தவை சந்தேகிக்கிறாள். மேலும் இது குறித்து செம்பியன் மாதேவி (கதைமாந்தர்) உரையாடுகிறாள். சுந்தர சோழர் வானவன் மகாதேவியை மணந்து கிட்டத்தட்ட இரண்டு ஆண்டுகளுக்குப் பிறகு, மந்தாகினி கர்ப்பினியாக தஞ்சைக்கு வந்ததாக குந்தவையிடம் கூறுகிறார். அதனால் நந்தினி குந்தவையின் ஒன்றுவிட்ட சகோதரி அல்ல என்பதை புரியவைத்து, அவளை ஆசுவாசப்படுத்துகிறார். இதற்கிடையில், பாண்டிய ஆபத்துதவிகள் பொன்னியின் செல்வன் இருப்பதை அறிந்து அவரை விகாரையில் கொலை செய்ய சதி செய்கிறார்கள். ஆனால் பொன்னியின் செல்வன் அவர்களின் முயற்சிகளை முறியடிக்கிறார். பூங்குழலி (கதைமாந்தர்) சேந்தன் அமுதனும் தஞ்சாவூர் கோட்டைக்குள் நுழைகிறார்கள், பாண்டிய ஆபத்துதவிகளும் தஞ்சாவூர் கோட்டைக்குள் நுழைகின்றனர். மந்தாகினி (கதைமாந்தர்) இதைப் பார்த்து அவர்களைப் பின்தொடர்கிறார். பூங்குழலி மந்தாகினியையும் பாண்டிய ஆபத்துதவிகளையும் பார்க்கிறாள். வானதி (கதைமாந்தர்)யின் மாமா பூதி விக்கிரம கேசரி (கதைமாந்தர்) பொன்னியின் செல்வனின் மரணத்திற்காக கோட்டையை முற்றுகையிட்டு கோட்டைத் தளபதியான காலாந்தகக் கண்டர் (கதைமாந்தர்) மோதலில் ஈடுபடுகிறார். ஒரு கட்டத்தில் மதுராந்தகன் கோட்டையிலிருந்து சுரங்கப்பாதை வழியாக தப்பித்து இராட்டிரகூடர்களிடம் தஞ்சம் புகுகிறான். பொன்னியின் செல்வன் வானதியுடன் கோட்டைக்கு வந்து, இரு படைகளுக்கும் இடையில் இடையே சமாதானத்தை ஏற்படுத்துகிறார். பூங்குழலி, பாண்டியர்களைப் பார்த்ததும், சின்ன பழுவேட்டரையரிடம் அவர்களின் ஊடுருவல் குறித்து எச்சரிக்கிறாள். இதற்கிடையில், கடம்பூரில், பெரிய பழுவேட்டரையரும், பிற சிற்றரசர்களும் ஆதித்த கரிகலனுக்கும் மதுராந்தகனுக்கும் இடையே இராச்சியத்தை இரண்டாக பிரிக்க முன்மொழிகின்றனர். ஆனால் ஆதித்த கரிகாலன் அதை எதிர்த்து, மதுராந்தகனுக்கே இராச்சியத்தை விட்டுக் கொடுத்துவிட ஒப்புக்கொள்கிறான். பெரிய பழுவேட்டரையர் மதுராந்தகனிடம் செய்திகளை தெரிவிப்பதற்காக தஞ்சாவூருக்குச் செல்கிறார். ஆனால் இலங்கையில் பாண்டியர்களுக்கு உதவிய படகோட்ட வீரரான கருத்திருமன் (கதைமாந்தர்), கடம்பூரில் ஆதித்த கரிகாலனைக் கொல்ல நந்தினியும், பாண்டியர்களின் ஆட்களும் சதித்திட்டம் தீட்டியுள்ளதை அவருக்குத் தெரிவிக்கிறான். ஆதித்த கரிகாலனைக் காப்பாற்றும் நோக்கத்தில், அவன் மீண்டும் அவர் கடம்பூருக்கு விரைகிறார். அதே நேரத்தில் பாண்டியர்களும் ஒரு சுரங்கப்பாதை வழியாக கடம்பூரில் ஊடுருவுகிறார்கள். ஆதித்த கரிகாலனைக் காப்பாற்ற வந்தியத்தேவனும் செல்கிறான். மந்தாகினி சுந்தர சோழரை நோக்கிச் செல்கிறாள். ஆனால் அவரை நோக்கி எய்த அம்பு பாய்ந்து அவள் இறந்துவிடுகிறாள்; துக்கத்தால் தந்தை அலறுவதைக் கேட்ட பொன்னியின் செல்வன், அங்கு வந்து பாண்டியக் கொலையாளிகளை அடக்கி அவர்களைக் கொல்கிறான். கடம்பூரில், ஆதித்த கரிகாலன் நந்தினியைச் சந்தித்து, அவளிடம் தன்னைக் கொல்லும்படி வேண்டுகிறான். அவள் அவனைக் குத்தமுடியாமல் தடுமாறுகிறாள். இருவரும் கத்தியைப் பிடித்தபடி தடுமாறும் நிலையில், நந்தினியின் கைகளில் இருந்த கத்தியால் அவன் குத்தப்பட்டு கொல்லப்படுகிறான். பாண்டியர்கள் அவளை கடம்பூரில் இருந்து பத்திரமாக வெளியேற்றுகின்றனர். இதற்கிடையில், ஆதித்த கரிகாலனை மீட்க முயலும் வந்தியத்தேவன் மயக்கமுற்றுவிடுகிறான். பெரிய பழுவேட்டரையரை பாண்டியர்கள் மயக்கத்தில் ஆழ்த்தி தங்களுடனே அவரை கொண்டு செல்கின்றனர். சுயநினைவு பெற்ற பிறகு, வந்தியத்தேவன் ஆதித்த கரிகாலனின் கொலையுண்டு கிடப்பதைக் கண்டு வருந்துகிறான். மேலும் அவன சடலத்தை பார்த்திபேந்திர பல்லவன் (கதைமாந்தர்) மற்றும் பிற சிற்றரசர்களிடம் கொண்டு செல்கிறான். அவர்கள் அவனே கொலையாளி என்று குற்றம் சாட்டுகின்றனர். வந்தியத்தேவன் கைது செய்யப்படுகிறான். ஆதித்த கரிகாலனின் சடலம் தஞ்சாவூருக்கு கொண்டு வரப்படுகிறது. அங்கு சுந்தர சோழரும், அவரது குடும்பத்தினரும், பொதுமக்களும் அவனது மரணம் குறித்து புலம்புகின்றனர். ஒரு கப்பலில், கொண்டாடத்தில் ஈடுபட நிலையில் பாண்டிய ஆபத்துதவிகள் உள்ளனர். அவர்களால் பிடிக்கப்பட்டிருக்கும் கருத்திருமன், அமைதியற்று உள்ள நத்தினியிடம் வீரபாண்டியனே அவளின் தந்தை என்பதை வெளிப்படுத்துகிறான். அவர் நந்தினியை வளர்க்க அதுவே காரணம் என்கிறான். எந்த எதிர்பார்ப்பும் இல்லாமல்தன் மீது உண்மையான பாசத்தையும் அன்பையும் காட்டியவர் கண்டன் அமுதனார் (கதைமாந்தர்) என்று நினைத்த நந்தினி, குற்ற உணர்ச்சியில் காவேரிக்குள் மூழ்கி தன் முடிவைத் தேடிக்கொள்கிறாள். நம்பி சின்ன பழுவேட்டரையரிடம் பெரிய பழுவேட்டரையர் இருக்கும் இடத்தைக் கூறுகிறார், அதன் விளைவாக அவர் பாண்டியர்களிடமிருந்து விடுவிக்கப்படுகிறார். சுந்தர சோழரின் அரசவையில் வந்தியத்தேவன் விசாரணையில் இருக்கும் போது, பெரிய பழுவேட்டரையர் அங்கு வந்து உண்மையை வெளிப்படுத்துகிறார். இதற்கிடையில், பார்த்திவேந்திரன், ஆதித்த கரிகாலனின் மரணத்திற்குப் பின்னணியில் பொன்னியின் செல்வனே மூளையாக இருந்திதாக கருதி, ஆதித்த கரிகாலனின் மரணத்திற்குப் பழிவாங்க சோழப் பேரரசின் மீது படையெடுப்பதற்காக இராட்டிரகூடர்கள் மற்றும் பிற போட்டி நாடுகளுடன் நட்பு கொள்கிறான். சுந்தர சோழருக்கு போர் குறித்த செய்தி தெரிவிக்கப்படுகிறது. போரில் பொன்னியின் செல்வனுக்கு உதவியாக வந்தியத்தேவனை செல்ல அனுமதிக்கிறார். மதுராந்தகன் தனது தாய்நாட்டிற்கு எதிராகப் போரிட மறுத்து, பொன்னியின் செல்வனுடன் இணைந்து போரில் அவனுக்கு உதவுகிறான். சோழர்கள் வெற்றி பெறுகிறார்கள். பின்னர், சுந்தர சோழர் தனது ஒரே மகனுக்கு ஆதரவாக அரியணையைத் துறக்க முடிவு செய்கிறார். ஆனால் முடிசூட்டு நாளில், பொன்னியின் செல்வன் மதுராந்தகனுக்கு முடிசூட்ட முன்மொழிகிறார். அவர் "உத்தம சோழன்" என்ற பெயர் பெறுகிறா். உத்தம சோழனின் ஆட்சியின் கீழ் வந்தியத்தேவனும் பொன்னியின் செல்வனும் பல போர் வெற்றிகளுக்குத் தலைமை தாங்கினர் என்றும், அவரது மரணத்திற்குப் பிறகு, பாண்டிய ஆபத்துதவிகள் சிறைபிடிக்கப்பட்டு தண்டிக்கப்படும்போது பொன்னியின் செல்வன் "ராஜராஜ சோழன்" என்ற பெயரில் அரியணையைப் பெற்றார் என்பதை இக்கதை முடிகிறது.